Baie dankie vir jou en jou span, ons is baie tevrede met hoe die projek afgeloop het en met die finale kwalitiet daarvan. Ons geniet omtrent die nuwe braaivertrek en my voorraad hout kan net nie hou nie. In Lionel het julle regtig 'n baie goeie projekbestuurder en mens. Ons twee het eintlik vriende geraak en ek mis sy besoeke. Sal meer van hom sien wanneer hy met die Steward projek hier in Dawson Village begin.
Hulle stap altyd nie net die spreekwoordelike ekstra myl saam nie. maar die ekstra myle, om 'n probleem op te los.
Aan: Alma en haar hele bouspan, veral Andre, Lionel en Jaques Die aanloop na die bou van ons huis by 9Ster Noord was 'n nagmerrie want alles wat kon skeefloop het skeef geloop. Dit was tot Alma van Greenwhich Homes oorgeneem het . Ek het al baie huise gebou en het ondervinding van goed tot slegte bouers, maar niemand het nog ooit die leisels so kalm en behendig beheer soos jy Alma. Jy en jou span het van die begin alles gedoen om die huis so spoedig en so goed as moontlik klaar te maak. Sal ek ooit vergeet hoe Lionel die messelspan van die sendingstasie (het die naam vergeet) gaan haal het toe Hermanus vir 2 weke lam gelê is deur betogings en geen bouer werkers gehad het nie. My huisie was die enigste een wat messelaars gehad het en gevorder het in daardie tyd. Dit is die tipe diens wat ek van praat, almal het 'n ekstra 100myl geloop om my te help. Die huis is in 'n rekord tyd gebou en altyd was Andre daar om seker te maak dit word reg en soos die boek sê gedoen soos bv die onverwagte grond water probleem uit te sorteer en te sorg dat die 2 serwitute wat oor die grond loop ('n stormwaterpyp en 'n elektrise kabel van Eskom) buite die bestek vd boulyn veilig bly. So kan ek hoeveel voorbeelde noem. Bowenal het julle vir my die huis klaargemaak feitlik 3 maande voor die datum wat die boukontrak bepaal (en 'n "snag" verslag wat slegs 'n paar klein skaafplekkies kan uitwys op die verf!) en sodoende 'n baie gestresde klient se ewige dankbaarheid verdien. Dit alles is alles gedoen met vriendelikheid ,behulpsaamheid en geduld met 'n ou tannie wat haar eie idees gehad het! Ek sal vir enige mens wat 'n huis of wat ookal wil bou na julle verwys. Baie .baie dankie vir ons pragtige huisie julle was beter as uitstekend.